# Kellyanne Conway

Kellyanne Elizabeth Conway (Fitzpatrick de naixement, 20 de gener de 1967) és una enquestadora, consultora política i comentarista estatunidenca que va ser consellera del president a l'administració de Donald Trump. N'havia sigut la directora de campanya des de l'agost de 2016; la primera dona en dirigir una campanya presidencial reeixida als Estats Units. Abans havia sigut directora de campanya i estratega al Partit Republicà i presidenta i CEO de Polling Company / WomanTrend.
Conway va viure a la Trump World Tower del 2001 al 2008 i va fer enquestes privades per Trump a finals de 2013, quan estava considerant presentar-se a governador de Nova York. A les primàries presidencials republicanes de 2016, Conway va donar suport a Ted Cruz inicialment i va ser la president d'un comitè d'acció política pro-Cruz. Després que Cruz es retirés de la cursa, Trump la va nomenar assessora sènior i més tard cap de campanya. El 22 de desembre de 2016, Trump va anunciar que Conway s'uniria a la seva administració com a consellera del president. El 29 de novembre de 2017, el fiscal general Jeff Sessions va anunciar que Conway supervisaria les accions de la Casa Blanca per combatre l'epidèmia de sobredosis amb opioïdes. Va ser ascendida a consellera sènior del president el febrer de 2018, després que Steve Bannon dimitís del càrrec.
Des de la investidura de Trump, Conway s'ha vist involucrada en una sèrie de controvèrsies: l'ús de l'expressió "alternative facts" (fets alternatius) per parlar de la massacre de Bowling Green que mai va ocórrer i per afirmar que Michael Flynn tenia la completa confiança del president hores abans que fos acomiadat. Membres del Congrés d'ambdós partits van demanar una investigació de violació ètica després que donés suport públic a productes comercials associats a la filla del president Ivanka Trump. El juny de 2019, l'Oficina del Consell Especial dels Estats Units va recomanar que se la despatxés per violacions múltiples "sense precedents" de la Llei Hatch de 1939.
L'agost de 2020 va anunciar que deixaria la Casa Blanca al final del mes. Aquest anunci va arribar després de mesos de baralla pública entre ells i la seva filla adolescent, Claudia.

## Referències

* ↑ Lange, Jeva «Kellyanne Conway becomes first woman to successfully run a presidential campaign». The Week [[[New York City]]], 09-11-2016. «Hillary Clinton may not have been elected president, but other glass ceilings were shattered on Election Day nonetheless. One such historic moment came from Trump's own camp, where Kellyanne Conway became the first woman to successfully run a presidential campaign.»
* ↑ «The Polling Company». «Effective January 20th, 2017, Kellyanne Conway has resigned as President and CEO of the polling company/WomanTrend. Brett Loyd, previously Director of Political Services, has been named the new President and CEO.»
* ↑ «Why Donald Trump Picked Kellyanne Conway to Manage his Campaign».
* ↑ Lizza, Ryan «Kellyanne Conway's Political Machinations». The New Yorker, 08-10-2016.
* ↑ Trump's campaign manager cashes in, Politico, October 3, 2016, retrieved January 2, 2017.
* ↑ Campbell, Colin (January 25, 2016). "Pro-Ted Cruz super PAC roasts Donald Trump in new TV ads". Business Insider. Retrieved November 28, 2016.
* ↑ «Trump hires ex-Cruz super PAC strategist Kellyanne Conway». The Washington Post, 01-07-2016.
* ↑ «Trump campaign manager: Manafort was asked to leave». The Hill, 19-08-2016.
* ↑ «Trump names Kellyanne Conway as presidential counsellor». BBC News, 23-12-2016.
* ↑ «Trump's Counselor Kellyanne Conway Is Now Leading His Opioids Strategy» (en anglès). BuzzFeed.
* ↑ «Kellyanne Conway will run the White House's opioid crisis efforts» (en anglès). Newsweek, 29-11-2017.
* ↑ "Letter to OGE from Jason Chaffetz and Elijah Cummings," Arxivat 9 February 2017$^{[Datemismatch]}$ a Wayback Machine., oversight.house.gov, February 9, 2017. Retrieved February 10, 2017.
* ↑ «Federal watchdog agency recommends removal of Kellyanne Conway from federal office for violating the Hatch Act».
* ↑ Kiefer, Halle. «Claudia Conway Reacts on TikTok After Mom Kellyanne Announces Resignation», 24-08-2020.
* ↑ «Kellyanne Conway resigns as White House adviser», 24-08-2020.
* ↑ «Conways take hiatus from politics as daughter reveals plan to seek emancipation over alleged "abuse"» (en anglès), 24-08-2020.

## Enllaços externs

* Aparicions a C-SPAN
* Kellyanne Conway a Politifact